“Moonshine” & “Our Beloved Summer” Cipta Rekod Peribadi
Drama tvN Secret Royal Inspector & Joy akhirnya mengakhiri rancangannya. Episod finale drama tersebut telah merekodkan rating 3.8 peratus, sedikit tinggi berbanding rating 3.6 peratus yang dicatatkan pada episod sebelumnya.  Sementara itu, drama KBS2 Moonshine terus menduduki tempat pertama penilaian penonton dikalangan drama petang Isnin-Selasa. Episod terbaru drama tersebut telah memperoleh purata rating 7.6 peratus, peningkatan 1.3 peratus berbanding episod sebelumnya, yang mencatatkan rating 6.3 peratus. Rating yang dicatatkan pada episod kali ini merupakan yang tertinggi sepanjang siarannya.  Drama SBS Our Beloved Summer turut mencapai penilaian penonton tertinggi setakat ini. Episod kelapan drama tersebut telah merekodkan rating 4.3 peratus, memecahkan rekod sebelum ini iaitu 4.0 peratus.  Rating drama Channel A, Show Window: The Queen’s House tidak banyak berubah dengan episod terbaru memperoleh rating 5.86 peratus, hampir sama dengan rating episod sebelumnya, iaitu 5.701 peratus. Akhir sekali, drama JTBC The One and Only terus menunjukkan trend penurunan dengan episod terbarunya hanya mendapt rating 0.58 peratus, yang terendah sepanjang siarannya. 